CELEX: 62016TN0344
Language: el
Date: 2016-06-27 00:00:00
Title: Υπόθεση T-344/16: Προσφυγή της 27ης Ιουνίου 2016 — Blackmore κατά EUIPO — Paice (DEEP PURPLE)

29.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/28
            
         Προσφυγή της 27ης Ιουνίου 2016 — Blackmore κατά EUIPO — Paice (DEEP PURPLE)
   (Υπόθεση T-344/16)
   (2016/C 314/39)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Richard Hugh Blackmore (Νέα Υόρκη, Νέα Υόρκη, Ηνωμένες Πολιτείες) (εκπρόσωπος: A. Edwards-Stuart, Barrister)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: Ian Paice (Λονδίνο, Ηνωμένο Βασίλειο)
   
      Στοιχεία σχετικά με τη διαδικασία ενώπιον του EUIPO
   
   
      Αιτών: Ο προσφεύγων
   
      Επίδικο σήμα: Λεκτικό σήμα της Ευρωπαϊκής Ένωσης «DEEP PURPLE» — Υπ’ αριθ. 11 772 721 αίτηση καταχωρίσεως
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του πέμπτου τμήματος προσφυγών του EUIPO της 21ης Μαρτίου 2016 στην υπόθεση R 736/2015-5
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να κάνει δεκτή την προσφυγή και να ακυρώσει την προσβαλλόμενη απόφαση·
            
         
               —
            
            
               να καταδικάσει το EUIPO στα δικαστικά έξοδα.
            
         
      Προβαλλόμενοι λόγοι
   
   
               —
            
            
               Το τμήμα προσφυγών υπέπεσε σε πλάνη κρίνοντας ως παραδεκτά τα προσκομισθέντα στις 5 Νοεμβρίου 2014 αποδεικτικά στοιχεία·
            
         
               —
            
            
               Το τμήμα προσφυγών υπέπεσε σε πλάνη κρίνοντας ότι τα προσκομισθέντα εντός της ταχθείσας προθεσμίας αποδεικτικά στοιχεία απεδείκνυαν επαρκώς το «goodwill» (δύναμη προσελκύσεως πελατείας)·
            
         
               —
            
            
               Το τμήμα προσφυγών υπέπεσε σε πλάνη κρίνοντας ότι τα αποδεικτικά στοιχεία αρκούσαν για τη θεμελίωση της διαπιστώσεως ότι ο ανακόπτων δικαιούται μερίδιο σε «goodwill»·
            
         
               —
            
            
               Το τμήμα προσφυγών υπέπεσε σε πλάνη δεχόμενο τις διαπιστώσεις που διαλαμβάνονται στην απόφαση R880·
            
         
               —
            
            
               Το τμήμα προσφυγών υπέπεσε σε πλάνη κρίνοντας ως παραδεκτά τα προσκομισθέντα στις 13 Απριλίου 2015 αποδεικτικά στοιχεία·
            
         
               —
            
            
               Το τμήμα προσφυγών υπέπεσε σε πλάνη αρνούμενο την καταχώριση του σήματος για φάσμα προϊόντων και υπηρεσιών ευρύτερο εκείνου που δικαιολογείτο από τα εν λόγω αποδεικτικά στοιχεία. Το τμήμα προσφυγών υπέπεσε σε πλάνη κατά την εφαρμογή της νομοθεσίας περί απατηλής χρήσεως διακριτικού σημείου («passing off»), δεχόμενο ότι τα εν λόγω προϊόντα αποτελούσαν αντικείμενο παραπλανητικής παρουσιάσεως και/ή ότι το «goodwill» του ανακόπτοντος κατελάμβανε τα προϊόντα αυτά.